Jinhuaskinke

Jinhuaskinke (tradisjonell kinesisk: 金華火腿, forenklet kinesisk: 金华火腿) er en lufttørket spekeskinke oppkalt etter Jinhua, det området den produseres, i provinsen Zhejiang øst i Folkerepublikken Kina. Skinken brukes i det kinesiske kjøkken for å smakssette annen mat og for å lage grunning til supper. 

Jinhuaskinken kommer fra låret på en kinesisk griserase som i hjemlandet kalles svart i begge ender (兩頭烏), fordi den har svart hode og bakdel, men er hvit på midtpåartiet. Skinkeproduksjonen tar til når lufttemperaturen i fjellene faller til under 10 grader celsius, og prosessen tar mellom åtte og ti måneder.

Eksterne lenker
 Jinhuaskinkeselskapet, ett av flere som produserer denne skinketypen

Kinesisk mat
Spekemat
Skinke
Zhejiang